ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
பிரேசிலைச் சேர்ந்த டாக்டர் கரோலினா அராஜோவுக்கு, இளம் கணித மேதைக்கான ராமானுஜன் பரிசு
இளம் கணித மேதைக்கான ராமானுஜன் பரிசு பிரேசிலைச் சேர்ந்த டாக்டர் கரோலினா அராஜோவுக்கு வழங்கப்பட்டது. வெளிநாட்டைச் சேர்ந்த ஒருவர் ராமானுஜன் பரிசு பெறுவது இதுவே முதல் முறை.
பிரேசில் நாட்டின் ரியோ டி ஜெனிரோ நகரில் உள்ள ஐஎம்பிஏ கணித மையத்தைச் சேர்ந்த டாக்டர் கரோலினா அராஜோவுக்கு, இந்தாண்டுக்கான ராமானுஜன் பரிசு, காணொலிக் காட்சி மூலம் டிசம்பர் 9ம் தேதி வழங்கப்பட்டது. இயற்கணித வடிவியலில் சிறப்பான பணியாற்றிதற்காக கரோலினா அரோஜோவுக்கு இந்தப் பரிசு வழங்கப்பட்டுள்ளது.
இந்திய கணித மேதை சீனிவாச ராமானுஜன் நினைவாக, இளம் கணித மேதைக்கான பரிசை, மத்திய அரசின் அறிவியல் தொழில்நுட்பத் துறையானது, கோட்பாடு இயற்பியலுக்கான சர்வதேச மையம், சர்வதேச கணிதச் சங்கம் ஆகியவற்றுடன் இணைந்து ஒவ்வொரு ஆண்டும் வழங்கி வருகிறது. வளரும் நாடுகளைச் சேர்ந்த, 45 வயதுக்கு குறைவான கணித ஆராய்ச்சியாளர்களுக்கு இந்தப் பரிசு ஒவ்வொரு ஆண்டும் வழங்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://www.pib.gov.in/PressReleasePage.aspx?PRID=1680017
பிரதமர் அலுவலகம்
தென்னாப்பிரிக்க அதிபர் மேதகு மடமேளா சிரில் ராமபோசாவுடன் பிரதமர் உரையாடல்
பிரதமர் திரு.நரேந்திர மோடி, தென்னாப்பிரிக்க அதிபர் மேதகு மடமேளா சிரில் ராமபோசாவுடன் தொலைபேசியில் இன்று உரையாடினார்.
கொவிட்-19 பெருந்தொற்றால் ஏற்பட்டுள்ள சவால்கள் தொடர்வது குறித்தும், இரு நாடுகளிலும் தடுப்பூசி இயக்கங்கள் நடைபெறுவது குறித்தும் இரண்டு தலைவர்களும் ஆலோசனை செய்தனர்.
தென்னாப்பிரிக்கா உட்பட அனைத்து நாடுகளுக்கும் தேவையான தடுப்பூசிகளையும், மருந்துப் பொருட்களையும் அனுப்பக் கூடிய அளவில், இந்தியா கணிசமான உற்பத்தித் திறனைப் பெற்றிருப்பதாக, பிரதமர், தென்னாப்பிரி்க்க அதிபரிடம் உறுதிப்படுத்தினார்.
சர்வதேச அளவில் தேவைப்படும் தடுப்பூசிகளையும், மருந்துகளையும் சிக்கன விலையில் கிடைக்கச் செய்வதற்கான பணியில் இந்தியாவும், தென்னாப்பிரிக்காவும் இணைந்து செயல்படுவதில் உள்ள வாய்ப்புகள் குறித்தும் இரண்டு தலைவர்களும் ஆலோசித்தனர்.
பெருந்தொற்றுக்கு எதிரான போராட்டத்தில் இணைந்து செயல்படுவதற்கான சாத்தியக் கூறுகளை ஆராய்வதற்கும், அனுபவங்களை பகிர்ந்துக் கொள்வதற்கும், இரு நாடுகளின் அதிகாரிகளும் தொடர்ந்து தொடர்பில் இருப்பார்கள் என்று இரண்டு தலைவர்களும் ஒப்புக் கொண்டனர்.
••••••
(
குடியரசுத் துணைத் தலைவர் செயலகம்
ஜூன் 22-ந் தேதி குடியரசு துணைத்தலைவர் ஜம்மு காஷ்மீர் பயணம் மேற்கொள்கிறார்
குடியரசுத் துணைத்தலைவர் திரு ஜக்தீப் தன்கர் ஜூன் 22-ந் தேதி அன்று ஜம்மு காஷ்மீர் யூனியன் பிரதேசத்திற்கு தமது முதல் பயணத்தை மேற்கொள்கிறார். அங்கு ஜம்மு பல்கலைக்கழகத்தின் சிறப்பு பட்டமளிப்பு விழாவில் தலைமை விருந்தினராக அவர் கலந்து கொள்கிறார்.
இந்த சிறப்பு பட்டமளிப்பு விழாவைத் தொடர்ந்து, குடியரசு துணைத்தலைவர், கத்ராவுக்குச் சென்று மாதா வைஷ்ணோ தேவி ஆலயத்தில் பிரார்த்தனை செய்கிறார்.
தமது இந்த ஒருநாள் பயணத்தின் போது, குடியரசு துணைத்தலைவர் ஆளுநர் மாளிகைக்கும் செல்ல உள்ளார்.
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத்- உடல்நலம் மற்றும் ஆரோக்கிய மையங்கள்  கோவிட் காலங்களில் தங்கள் இருப்பை உணர்ந்தன.
கோவிட்-19 C தொற்றுநோய்களின் போது, இந்தியாவின் பொது சுகாதார அமைப்புகளின் செயல்பாடுகள் குறிப்பாக கிராமப்புறப் பகுதிகளில், ஆயுஷ்மான் பாரத் சுகாதார மற்றும் ஆரோக்கிய மையங்களின்  தொடர்ச்சியான செயல்பாட்டின் மூலம் கோவிட் அல்லாத அத்தியாவசிய சுகாதாரச் சேவைகளைத் தொடர்ந்து வழங்குவதோடு, கோவிட்-19 இன் தடுப்பு மற்றும் நிர்வாகத்தின் அவசர பணிகளையும் பூர்த்தி செய்கிறது
தொற்றுநோயின் நெருக்கடி காலக்கட்டத்தில் சுகாதாரச் சேவைகளின் அனைத்தும் அவர்கள் சேவை செய்யும் மக்களின் பரந்த சமூகத்தைச் சென்றடைவதை உறுதிசெய்ய  கூடுதலாக 13,657 சுகாதார மற்றும் ஆரோக்கிய மையங்கள்  செயல்படுத்தப்பட்டன. ஜூலை 24, 2020 நிலவரப்படி, நாட்டின் பல்வேறு பகுதிகளில் மொத்தம் 43,022 657 சுகாதார மற்றும் ஆரோக்கிய மையங்கள்  செயல்பட்டு வருகின்றன.
ஜூலை 18 முதல் ஜூலை 24 வரை உள்ள வாரத்தில், மொத்தம் 44.26 லட்சம் பேர் , ஆயுஷ்மான் பாரத் சுகாதார மற்றும் ஆரோக்கிய மையங்களால்  வழங்கப்படும் சுகாதார மற்றும் ஆரோக்கிய சேவைகளால் பயனடைந்துள்ளனர்.
இந்தியா முழுவதும் ஆயுஷ்மான் பாரத் சுகாதார மற்றும் ஆரோக்கிய மையங்களால்  கடந்த வாரம் 32,000 யோகா அமர்வுகள் நடத்தப்பட்டன. ஆரம்பத்தில் இருந்தே மொத்தம் 14.24 லட்சம் யோகா அமர்வுகள் HWCகளால் நடத்தப்பட்டுள்ளன.
இது தவிர, தொற்றுநோயற்ற நோய்களுக்கான பரிசோதனையில் சுகாதார ஆரோக்கிய மையங்கள் முக்கிய பங்கு வகிக்கின்றன. கடந்த வாரத்தில் மட்டும், 3.83 லட்சம் நபர்கள் உயர் இரத்த அழுத்தம், நீரிழிவு நோய்க்கு 3.14 லட்சம், வாய்வழி புற்றுநோய்க்கு 1.15 லட்சம், மார்பக புற்றுநோய்க்கு 45,000 மற்றும் கர்ப்பப்பை வாய்ப் புற்றுநோய்க்கு 36,000 பேர் பரிசோதிக்கப்பட்டனர். ஆரம்பத்தில் இருந்தே, சுகாதார ஆரோக்கிய மையங்கள் உயர் இரத்த அழுத்தத்திற்கு மொத்தம் 4.72 கோடி நபர்களையும், நீரிழிவு நோய்க்கு 3.14 கோடியும், வாய்வழி புற்றுநோய்க்கு 2.43 கோடியும், மார்பகப் புற்றுநோய்க்கு 1.37 கோடியும், கர்ப்பப்பை வாய்ப் புற்றுநோய்க்கு 91.32 லட்சமும் பரிசோதனை செய்துள்ளது குறிப்பிடதக்கது.
குடியரசுத் தலைவர் செயலகம்
மிலாதுநபி பண்டிகையையொட்டிக் குடியரசுத் தலைவரின் வாழ்த்துக்கள்
மிலாதுநபி பண்டிகையையொட்டிக் குடியரசுத் தலைவர் திருமதி திரௌபதி முர்மு வெளியிட்டிருக்கும் வாழ்த்துச் செய்தியில் கூறியிருப்பதாவது:
“முகமது நபியின் பிறந்தநாளை நினைவுகூரும் வகையில் கொண்டாடப்படும் ஈத்-இ-மிலாத் அல்லது மிலாதுநபி பண்டிகையையொட்டி, சக குடிமக்கள் அனைவருக்கும், குறிப்பாக நமது இஸ்லாமிய சகோதர சகோதரிகளுக்கு எனது வாழ்த்துகளைத் தெரிவித்துக் கொள்கிறேன்.
முகமது நபி அவர்கள் கருணை, எளிமை மற்றும் மனித குலத்திற்கு சேவை செய்யும் செய்தியை உலகிற்கு வழங்கினார். அவரது செய்தி நம் ஒவ்வொருவரையும் நல்லிணக்கம் மற்றும் சகோதரத்துவப் பாதையில் முன்னேற ஊக்கப்படுத்துகிறது.
ஹஸ்ரத் முகமதுவின் வாழ்க்கையிலிருந்து உத்வேகம் பெற்று, பரஸ்பர நல்லிணக்கத்துடன் நமது நாட்டின் முன்னேற்றத்திற்காக தொடர்ந்து பாடுபடுவோம் என்று உறுதிஏற்போம்."
சிறுபான்மையினர் நலன் அமைச்சகம்
இதுவரை இல்லாத அளவாக இந்த ஆண்டு 1,75,025 யாத்ரீகர்கள் இந்தியாவிலிருந்து ஹஜ் புனிதப் பயணம் மேற்கொள்ள உள்ளனர்
முதன்முறையாக 1308 பெண்கள் “மெஹ்ரம்”  ஹஜ் யாத்திரை செல்ல விண்ணப்பித்துள்ளனர்
அரசு மேற்கொண்ட அயராத முயற்சியின் காரணமாக, தொடர்ந்து இரண்டாவது ஆண்டாக இந்தியாவிலிருந்து ஹஜ் பயணம் செல்வோருக்கான ஒதுக்கீடு அதிகரிக்கப்பட்டுள்ளது
நாடு சுதந்திரமடைந்ததிலிருந்து முதன் முறையாக, அதிக அளவிலான இஸ்லாமியர்கள் இந்த ஆண்டு ஹஜ் புனித யாத்திரை மேற்கொள்ள உள்ளதாக மத்திய சிறுபான்மையினர் நலத்துறை அமைச்சர் திரு. முக்தர் அப்பாஸ் நக்வி தெரிவித்துள்ளார். அதுவும் மானிய உதவி இல்லாமல் செல்ல இருப்பதாகவும் அவர் கூறியுள்ளார். மும்பை ஹஜ் இல்லத்தில், ஹஜ் யாத்திரை செல்வோருக்காக ஏற்பாடு செய்யப்பட்ட “காதிம்-உல்-ஹஜ்ஜாஜ்” பயிற்சி முகாமில் திரு.நக்வி உரையாற்றினார்.
பிரதமர் திரு.நரேந்திர மோடி தலைமையிலான அரசு, இந்தியாவிலிருந்து ஹஜ் யாத்திரை செல்வோருக்கான ஒதுக்கீட்டு அளவை அதிகரிப்பதில் இரண்டாவது ஆண்டாக வெற்றிப் பெற்றுள்ளதாக கூறிய அமைச்சர், நாடு சுதந்திரமடைந்த பிறகு, ஒரு வரலாற்றுச் சாதனையாக 2018 ஆம்ஆண்டு 1,75,025 யாத்ரீகர்கள் இந்தியாவிலிருந்து ஹஜ் புனித யாத்திரை மேற்கொள்ள உள்ளனர். ஹஜ் யாத்திரைக்காக, 1,89,217 ஆண்கள் மற்றும் 1,66,387 பெண்கள் என, மொத்தம் 3,55,604 விண்ணப்பதாரர்களின் விண்ணப்பங்கள் வரப்பெற்றுள்ளன.
இந்த ஆண்டு, இந்திய ஹஜ் கமிட்டி மூலமாக மொத்தம் 1,28,002 யாத்ரீகர்கள் புனிதப் பயணம் மேற்கொள்ள உள்ளனர். இவர்களில் 47 சதவீதம் பேர் பெண்கள். 47,023 ஹஜ் யாத்ரீகர்கள் தனியார் சுற்றுலா ஏற்பாட்டாளர்கள் மூலமாகச் செல்லஉள்ளனர். இது தவிர, முதன் முறையாக இந்தியாவிலிருந்து இஸ்லாமியப் பெண்கள் மெஹ்ரம்  இன்றி ஹஜ் பயணம் செல்கின்றனர். ஆண் துணையின்றி ஹஜ் பயணம் செல்ல விண்ணப்பித்த 1308 பெண்களும், குலுக்கல் முறையிலிருந்து விலக்களிக்கப்பட்டு ஹஜ் யாத்திரை செல்ல அனுமதிக்கப்பட்டுள்ளனர்.
2017 ஆம் ஆண்டில், 1,24,852 ஹஜ் யாத்ரீகர்களுக்காக ரூ.1,030 கோடி, விமானக் கட்டணமாக விமான நிறுவனங்களுக்குச் செலுத்தப்பட்டது. 2018 ஆம் ஆண்டு, 1,28,002 ஹஜ் யாத்ரீகர்களுக்காக, ரூ.973 கோடிதான் விமான நிறுவனங்களுக்குச் செலுத்தப்பட உள்ளது. ஹஜ் மானியம் ஒழிக்கப்பட்ட பிறகும் கூட, விமான நிறுவனங்களுக்குச் செலுத்த வேண்டிய கட்டணத் தொகை ரூ.57 கோடி குறைந்துள்ளது.
வெளிப்படைத்தன்மையை ஏற்படுத்துவதென்ற மத்திய அரசின் உறுதிப்பாட்டின்படி, நியாயமான காரணங்களின்றி விமானக் கட்டணம் உயர்த்தப்படுவதைத் தடுக்குமாறு கடுமையான அறிவுறுத்தல் வழங்கப்பட்டதன் காரணமாக, 2018 ஹஜ் யாத்திரைக்கான விமானக் கட்டணம் இந்த ஆண்டு வெகுவாகக் குறைந்துள்ளது.
ஹஜ் நடவடிக்கைகளை முற்றிலும் ஆன்-லைன்/டிஜிட்டல்மயமாக்கியதன் மூலம், ஒட்டு மொத்த ஹஜ் நடவடிக்கைகளும் வெளிப்படையாகவும், யாத்ரீகர்களுக்கு உகந்தவையாகவும் மாற்றப்பட்டுள்ளதாக, பயிற்சி முகாமின் போது பேசிய அமைச்சர் திரு. நக்வி தெரிவித்தார்.
கூடுதல் விவரங்களுக்கு www.pib.nic.in என்ற இணைய தளத்தைக் காணவும்.
(Visitor Counter : 179
புதிய மற்றும் புதுப்பிக்கத்தக்க எரிசக்தி அமைச்சகம்
தேசிய காற்று-சூரியசக்தி கலப்பு கொள்கையை புதிய மற்றும் புதுப்பிக்கக்கூடிய அமைச்சகம் வெளியிட்டது
தேசிய காற்று-சூரியசக்தி கலப்பு கொள்கையை புதிய மற்றும் புதுப்பிக்கக்கூடிய அமைச்சகம் புதுதில்லியில் இன்று  வெளியிட்டது. மின்சாரத்தைக் கொண்டுசெல்லும் கட்டமைப்பு, நிலம் ஆகியவற்றைத் திறம்படப் பயன்படுத்துவதற்கான பெரிய கட்டமைப்புடன் இணைக்கப்பட்ட காற்று – சூரியசக்தி கலப்பு அமைப்புகளை மேம்படுத்துவதற்கான வழிவகைகளை வழங்குவது, இந்தக் கொள்கையின் நோக்கமாகும். மேலும், புதுப்பிக்கக்கூடிய மின்சார உற்பத்தியின் மாறுபடும் தன்மையைக் குறைத்துச் சிறப்பான மின் கட்டமைப்பு ஸ்திரத்தன்மையை அடைவதும், இதன் நோக்கமாகும்.
இந்தக் கொள்கை புதிய கலப்பு வகைத் திட்டங்களை மேம்படுத்தவும், தற்போதுள்ள காற்று / சூரியசக்தி திட்டங்களை கலப்பு வகையாக மாற்றுவதற்கும் வகை செய்கிறது. தற்போதுள்ள காற்று / சூரியசக்தி திட்டங்கள் அனுமதிக்கப்பட்ட அளவுக்கு அதிகமான உயர் திறன் மின்சாரம் கொண்டுசெல்லும் வகையிலும் கலப்புத் திட்டமாக மாற்றப்படலாம். தற்போதுள்ள மின்சாரம் கொண்டுசெல்லும் திறனுக்குட்பட்டு அதில் எஞ்சியுள்ள அளவுக்கு மேம்பாட்டை கொண்டுவரலாம்.
கலப்புத் திட்டங்களிலிருந்து மின்சாரத்தை வாங்கிக்கொள்ள மின் கட்டண அடிப்படையிலான வெளிப்படையான ஏல நடைமுறைக்கு
கொள்கை வழிவகை செய்கிறது. அரசு அமைப்புகள், இந்த ஏலத்தை நடத்துவதற்கான அழைப்பு விடுக்கலாம். கலப்புத் திட்டங்களில் மின்சார வெளியீட்டை நிலைப்படுத்துவதற்கும், மாறிவரும் நிலையைக் குறைப்பதற்கும், மின்கலங்கள் மூலமான சேமிப்புக்கும் இந்தக் கொள்கை அனுமதி அளிக்கிறது. காற்று – சூரியசக்தி கலப்பு அமைப்புகளுக்கு தேவையான தரங்கள், வரைமுறைகளை உருவாக்குவதற்குக் கட்டுப்பாட்டு அமைப்புகளுக்கு இந்த கொள்கை அதிகாரம் அளிக்கிறது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
=============
(Visitor Counter : 131
பிரதமர் அலுவலகம்
ஆயுஷ்மான் பாரத் திட்டத்தின்கீழ் செயல்படுத்தப்பட உள்ள சுகாதார காப்பீட்டுத் திட்டத்தை தொடங்குவதற்கான ஏற்பாடுகள் குறித்து பிரதமர் ஆய்வு
மத்திய அரசின் ஆயுஷ்மான் பாரத் திட்டத்தின்கீழ் செயல்படுத்தப்பட உள்ள சுகாதார காப்பீட்டுத் திட்டத்தை தொடங்குவதற்கான ஏற்பாடுகளில் ஏற்பட்டுள்ள முன்னேற்றம் குறித்து பிரதமர் திரு. நரேந்திர மோடி இன்று  ஆய்வு செய்தார்.
இந்தத் திட்டத்தின்கீழ், ஒவ்வொரு குடும்பத்திற்கும் தலா ரூ.5 லட்சம் வரை சுகாதார காப்பீடு வழங்க வகை செய்யப்பட்டுள்ளது. 10 கோடிக்கும் மேற்பட்ட ஏழை எளிய குடும்பங்களை சேர்ந்தவர்களுக்கு, தரமான, அதிநவீன சுகாதார சேவைகள் கிடைக்கச் செய்யும் வகையில், இந்தக் காப்பீட்டுத் திட்டம் செயல்படுத்தப்பட உள்ளது.
மத்திய சுகாதார மற்றும் குடும்பநலத் துறை, நித்தி ஆயோக் மற்றும் பிரதமர் அலுவலக உயரதிகாரிகள் இந்த ஆய்வுக் கூட்டத்தில் பங்கேற்று, சுகாதார காப்பீட்டு திட்டத்திற்கான தொழில்நுட்ப கட்டமைப்பு வசதிகள் மேம்பாடு மற்றும் மாநிலங்களில் மேற்கொள்ளப்பட்டுள்ள ஆயத்தப் பணிகள் உள்ளிட்ட பல்வேறு அம்சங்கள் குறித்து பிரதமரிடம் எடுத்துரைத்தனர்.
சத்திஸ்கர் மாநிலத்தில் உள்ள முன்னேற்றத்தை விரும்பும் பிஜப்பூர் மாவட்டத்தில், கடந்த ஏப்ரல் மாதம் அம்பேத்கர் ஜெயந்தியை ஒட்டி நடைபெற்ற விழாவில், ஆயுஷ்மான் பாரத் திட்டத்தில் முதலாவது “சுகாதாரம் மற்றும் நலவாழ்வு மையத்தை” பிரதமர் தொடங்கிவைத்தது குறிப்பிடத்தக்கது.
(Visitor Counter : 143
கலாசாரத்துறை அமைச்சகம்
குஜராத்தில் தேசிய கடல்சார் பாரம்பரிய வளாகத்தை உருவாக்குவதற்கு கலாச்சாரம் மற்றும் துறைமுகங்கள் அமைச்சகங்களுக்கு இடையே புரிந்துணர்வு ஒப்பந்தம்
குஜராத்தில் உள்ள லோத்தாலில் தேசிய கடல்சார் பாரம்பரிய வளாகத்தை உருவாக்குவதற்கான ஒத்துழைப்பிற்காக மத்திய கலாச்சாரம் மற்றும் மத்திய துறைமுகங்கள், கப்பல் மற்றும் நீர்வழி போக்குவரத்து அமைச்சகங்களுக்கு இடையே புரிந்துணர்வு ஒப்பந்தம் புதுதில்லியில் இன்று கையெழுத்தானது.
மத்திய கலாச்சார அமைச்சர் திரு பிரகலாத் சிங் மற்றும் துறைமுகங்கள், கப்பல் மற்றும் நீர்வழி போக்குவரத்து இணை அமைச்சர்  திரு மன்சுக் மாண்டவியா ஆகியோர் புதுதில்லியில் உள்ள போக்குவரத்து பவனில் நடைபெற்ற புரிந்துணர்வு ஒப்பந்தம் கையெழுத்தாகும் நிகழ்ச்சியில் பங்கேற்றனர்.
இந்தியாவின் உயரிய கலாச்சார பாரம்பரியம் குறித்து பேசிய திரு பிரகலாத் பட்டேல், நமது நாட்டின் கலாச்சார பாரம்பரியத்தை உள்நாட்டளவிலும் சர்வதேச அளவிலும் பறைசாற்ற இந்த அருங்காட்சியகம் பெரும் பங்காற்றும் என்றார். இது வெறும் தொடக்கம் தான் என்றும், இதர இடங்களில் இதே போன்ற வசதிகள் அமைவதற்கு கலாச்சார அமைச்சகம் அனைத்து ஆதரவையும் அளிக்கும் என்றும் அவர் கூறினார்.
நிகழ்ச்சியில் பேசிய திரு மன்சுக் மாண்டவியா, இந்தியாவின் வளமிக்க மற்றும் பலதரப்பட்ட கடல்சார் பொக்கிஷங்களை காட்சிப்படுத்தும் வகையில் நாட்டிலேயே முதல் முறையாக தேசிய கடல்சார் பாரம்பரிய வளாகம் உருவாக்கப்படுவதாக தெரிவித்தார். கலாச்சார அமைச்சகத்தின் ஒத்துழைப்பின் மூலம் நாட்டின் சிறப்பான கடல்சார் வரலாறு மற்றும் வண்ணமயமான கடலோர கலாச்சாரம் ஒரே இடத்தில் காட்சிப்படுத்தப்படும் என்றார்.
தேசிய கடல்சார் பாரம்பரிய அருங்காட்சியகம், கலங்கரை விளக்க அருங்காட்சியகம், பாரம்பரிய பூங்கா, அருங்காட்சியகத்தின் அடிப்படையிலான ஓட்டல்கள் மற்றும் சுற்றுச்சூழலுக்கு உகந்த தங்கும் விடுதிகள், கடல்சார் நிறுவனம் ஆகியவை 400 ஏக்கர் நிலத்தில் படிப்படியாக உருவாக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727640
----
(Visitor Counter : 167
எரிசக்தி அமைச்சகம்
பசுமை மரக்கரி ஹேக்கத்தானைத் தொடங்கி வைத்தார் மத்திய அமைச்சர் திரு ஆர் கே சிங்
தேசிய அனல்மின் நிறுவனமான என்டிபிசியின் துணை நிறுவனமான என்டிபிசி வித்யுத் வியாபார் நிகாம் நிறுவனத்தின் பசுமை மரக்கரி ஹேக்கத்தானை மத்திய புதிய மற்றும் புதுப்பிக்கத்தக்க எரிசக்தி இணை அமைச்சர்  திரு ஆர் கே சிங் இன்று தொடங்கி வைத்தார்.
நிகழ்ச்சியில் பேசிய அவர், என்டிபிசி நிறுவனத்தில் நடைமுறைப்படுத்தப்பட்டு வரும் புதுமையை இந்த ஹேக்கத்தான் முன் நிறுத்துவதாகக் குறிப்பிட்டார். எந்த நிறுவனமும் இந்த புதுமை மனப்பான்மையை ஏற்றுக் கொண்டால்தான் வளர்ச்சி அடைய முடியும் என்று அவர் குறிப்பிட்டார்.
கரியமில தடத்தைக் குறைக்கும் முயற்சியிலும் இந்த ஹேக்கத்தான் புதுமையைக் கடைப்பிடிப்பதாக அவர் தெரிவித்தார். வேளாண் கழிவுகளை மரக்கரியாக மாற்றும் முயற்சியில் வெளியேற்றத்தைக் கட்டுப்படுத்த நாம் தவறக் கூடாது என்று அவர் வலியுறுத்தினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1677457
-----
(Visitor Counter : 132
கலாசாரத்துறை அமைச்சகம்
‘எ ரே ஆஃப் ஜீனியஸ்’ குறும்பட வெளியீட்டுடன் சத்யஜித் ரே நூற்றாண்டு கொண்டாட்டத்தின் துவக்கமாக அருங்காட்சியகங்கள் மற்றும் கலாச்சார துறைகளின் மேம்பாட்டு பணிகள் தொடங்கின
சத்யஜித் ரேவின் நூற்றாண்டு கொண்டாட்டத்தின் தொடக்கத்தைக் குறிக்கும் வகையில் இன்று ‘எ ரே ஆஃப் ஜீனியஸ்’ என்ற குறும்படத்தை டிஜிட்டல் முறையில் அருங்காட்சியகங்கள் மற்றும் கலாச்சார துறைகள் மேம்பாட்டு அமைச்சகம் இன்று தொடங்கியது.
ஆன்லைனில் இந்த குறும்படத்தை வெளியிட்ட டி.எம்.சி.எஸ். தலைமை செயல்பாட்டு அதிகாரியான திரு ராகவேந்திர சிங், திரைப்படத்தை உருவாக்கும் சத்யஜித் ரே -வின் மேதமைத்தன்மையையும், இலக்கியயம் கலை, இசை மற்றும் வடிவமைப்பில் அவருடைய அரிய சாதனைகளையும் மேன்மைப்படுத்திக் காட்டுவதாக இந்தக் குறும்படம் உள்ளது என்று கூறினார். சந்தீப் ரே மற்றும் சத்யஜித் ரே ஆவணக்காப்பகப் பாதுகாப்புக்கான சங்கத்தின் உதவியுடன் விருதுகள் வென்ற இயக்குநர் அனிருத்தா ராய் சௌத்ரி, எடிட்டர் ஆர்க்யா கமல் மித்ரா ஆகியோர் இந்தக் குறும்படத்தைத் தயாரித்துள்ளனர். சத்யஜித் ரேவின் வாழ்க்கை நிகழ்வுகளை பட்டியல் வாரியாகத் தொகுத்து வைத்திருக்கும், அவருடன் 3 தசாப்த காலம் உடனிருந்த நெமாய் கோஷ்-ன் அற்புதமான புகைப்படங்களும் இதில் இடம் பெற்றுள்ளன. பணியில் இருக்கும் போது சத்யஜித் ரே செயல்பாடுகளைக் காட்டும் அரிய புகைப்படங்கள், தில்லி ஆர்ட் கேலரி உதவியுடன் தொகுத்து அளிக்கப்பட்டுள்ளன.
இந்த நிகழ்வின் போது அதிகாரப்பூர்வமான முகநூல் பக்கம் மற்றும் யூடியூப் சேனல் ஆகியவையும் தொடங்கப்பட்டன. சத்யஜித் ரேயின் நூற்றாண்டுக் கொண்டாட்டங்களில் பிற செயல்பாடுகள் இவற்றில் பதிவிடப்படும். இவற்றை அறிந்து கொள்ள ரசிகர்கள் பின்வரும் இணையதள சுட்டிகளை அணுகலாம்
Facebook Page: https://www.facebook.com/A-Ray-of-Genius-Satyajit-Ray-Centenary-Celebrations-110004454032751/
YouTube Channel: https://www.youtube.com/channel/UC3fwhFWVAjAXV5-T7q76Aaw/?guided_help_flow=5
Twitter Handle: https://twitter.com/a_dmcs
(Visitor Counter : 90
பிரதமர் அலுவலகம்
தாய்மொழியில் மருத்துவக் கல்வி தொடங்கப்பட்டதற்கு பிரதமர் பாராட்டு
போபாலில் இந்தி மொழியில் மருத்துவக் கல்வி தொடங்கப்பட்டதற்கு பிரதமர் திரு நரேந்திர மோடி பாராட்டு தெரிவித்துள்ளார்.
மத்திய உள்துறை அமைச்சர் திரு அமித் ஷாவின் ட்வீட்டைப் பகிர்ந்து கொண்ட பிரதமர், ட்வீட் செய்துள்ளார்;
இந்த வரலாற்றுச் சிறப்புமிக்க நடவடிக்கை, லட்சக்கணக்கான மாணவர்களுக்கு அவர்களின் சொந்த மொழியில் மருத்துவம் படிக்கவும், நாட்டில் நல்ல மாற்றத்தை ஏற்படுத்தவும் உதவும். இது மாணவர்களுக்கு பல வாய்ப்புகளை திறக்கும் என்று அவர் குறிப்பிட்டுள்ளார்.
பிரதமர் அலுவலகம்
நாடாளுமன்றத்தில் முன்னாள் பிரதமர் திரு அடல் பிகாரி வாஜ்பேயின் உருவப்படத்தை திறந்து வைக்கும் நிகழ்வில் பிரதமர் அவருக்கு புகழாரம் சூட்டினார்
அடல்ஜி மிகச் சிறந்த பேச்சாளர், மக்களின் நலனுக்காக குரல் கொடுத்தவர் - பிரதமர்
நாடாளுமன்றத்தின் மைய அரங்கில் முன்னாள் பிரதமர் திரு. அடல் பிகாரி வாஜ்பேயின் உருவப்படத்தை குடியரசுத் தலைவர் திரு. ராம்நாத் கோவிந்த் இன்று திறந்து வைத்தார்.
இந்த நிகழ்வில் குடியரசுத் துணைத்தலைவர் திரு. எம் வெங்கையா நாயுடு, பிரதமர் திரு. நரேந்திர மோடி, மக்களவைத் தலைவர் திருமதி. சுமித்ரா மகாஜன் மற்றும் பலர் பிரமுகர்கள் கலந்து கொண்டனர்.
இந்த நிகழ்வில் கூடியிருந்தவர்களிடையே, பிரதமர் உரையாற்றினார். பிரதமர் தனது பல ட்விட்டுகளில் தெரிவித்ததாவது:
“இன்று முதல், அடல்ஜி நாடாளுமன்றத்தின் மைய அரங்கில் நம்முடனே இருப்பார், நம்மை ஊக்குவிப்பார், நம்மை ஆசீர்வதிப்பார்.
அடல்ஜியின் நற்பண்புகளைப் பற்றி நாம் பேச ஆரம்பித்தால், அது பல மணி நேரத்திற்கு தொடர்ந்து கொண்டே இருக்கும்.
அடல்ஜி அரசியல் வாழ்வில் நீண்ட காலம் தொண்டாற்றியவர். தனது பெரும்பான்மை காலத்தை எதிரணியில் கழித்தவர்.
இருப்பினும், பொதுமக்கள் நலன் சார்ந்த விஷயங்களுக்காக தொடர்ந்து குரல் கொடுத்தவர். தனது சித்தாந்தத்திலிருந்து எப்பொழுதும், என்றும் விலகாதவர்.
அடல்ஜியின் உரையில் ஒரு ஆற்றல் இருந்தது. அதற்கு சமமான ஆற்றல் அவரது மவுனத்திலும் இருந்தது.
அவரது தகவல் தொடர்பு திறன்களுக்கு ஈடு இணையே இல்லை. அவர் சிறந்த நகைச்சுவை உணர்வு மிக்கவர்” இவ்வாறு பிரதமர் தெரிவித்தார்.
--------
(Visitor Counter : 118
பிரதமர் அலுவலகம்
ராஜஸ்தானின் ஜுன்ஜுனு மாவட்டத்தில் ஏற்பட்ட விபத்தில் உயிரிழந்தோர் குடும்பங்களுக்கு பிரதமர் இரங்கல்
பிரதமரின் தேசிய நிவாரண நிதியிலிருந்து இழப்பீடு அறிவிப்பு
ராஜஸ்தானின் ஜுன்ஜுனு மாவட்டத்தில் ஏற்பட்ட விபத்தில் உயிரிழந்தோர் குடும்பங்களுக்கு பிரதமர் திரு. நரேந்திர மோடி இரங்கல் தெரிவித்துள்ளார். இந்த விபத்தில் உயிரிழந்தவர்கள் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ.2 லட்சமும், காயமடைந்தவர்களுக்கு தலா ரூ.50,000-மும் நிவாரணமாக வழங்கப்படும் என்று பிரதமர் அறிவித்துள்ளார்.
இது குறித்து பிரதமர் தமது டுவிட்டரில் கூறியிருப்பதாவது:
“ஜுன்ஜுனு மாவட்டத்தில் ஏற்பட்ட விபத்து மிகவும் வருத்தத்தை அளிக்கிறது. உயிரிழந்தோர் குடும்பங்களுக்கு எனது இரங்கல்கள். காயமடைந்தவர்கள் விரைவில் குணமடைய எனது பிரார்த்தனைகள்.
உயிரிழந்தவர்கள் குடும்பத்தினருக்கு தலா ரூ.2 லட்சம் நிவாரணமாக பிரதமரின் தேசிய நிவாரண நிதியிலிருந்து அளிக்கப்படும். அதேபோல், காயமடைந்தவர்களுக்கு தலா
ரூ.50,000 நிவாரணமாக வழங்கப்படும்”
சிறப்பு சேவைகள் மற்றும் கட்டுரைகள்
அங்கீகரிக்கப்படாத டிஜிட்டல் கடன் வழங்கும் தளங்கள்/மொபைல் செயலிகளுக்கு எதிராக ரிசர்வ் வங்கி எச்சரிக்கிறது
அங்கீகரிக்கப்படாத டிஜிட்டல் கடன் தளங்கள்/மொபைல் செயலிகள், விரைவாகவும், தடையில்லாமலும் கடன்களை வழங்குவதாக அளிக்கும் வாக்குறுதிகளுக்கு தனிநபர்கள்/சிறு வணிக நிறுவனங்கள் பலியாவது அதிகரிப்பதாக அறிக்கைகள் தெரிவிக்கின்றன. இந்த அறிக்கைகள் அதிகப்படியான வட்டி விகிதங்கள் மற்றும் கூடுதல் மறைக்கப்பட்ட கட்டணங்கள் கடன் வாங்குபவர்களிடமிருந்து கோரப்படுவது, ஏற்றுக்கொள்ள முடியாத மற்றும் தவறான மீட்பு முறைகளை கையாளுவதாக தெரிவிக்கின்றன.
சட்டரீதியான பொது கடன் நடவடிக்கைகளை, வங்கிகள், ஆர் பி ஐயில் பதிவு செய்யப்பட்ட வங்கி சாரா நிதி நிறுவனங்கள்  மற்றும் சம்பந்தப்பட்ட மாநிலங்களின் பணக் கடன் சட்டம் போன்ற சட்டரீதியான விதிகளின் கீழ் மாநில அரசுகளால் கட்டுப்படுத்தப்படும் நிறுவனங்கள் மட்டுமே மேற்கொள்ள முடியும். இதுபோன்ற நேர்மையற்ற செயல்களுக்கு இரையாக வேண்டாம் என்றும், ஆன்லைனில் அல்லது மொபைல் பயன்பாடுகள் மூலம் கடன்கள் வழங்கும் நிறுவனம்/நிறுவனத்தின் மூலத்தை சரிபார்க்க வேண்டியும் பொது மக்கள் எச்சரிக்கப்படுகிறார்கள். மேலும், நுகர்வோர் ஒருபோதும் அடையாளம் தெரியாத நபர்கள், சரிபார்க்கப்படாத /அங்கீகரிக்கப்படாத செயலிகளில் KYC ஆவணங்களின் நகல்களைப் பகிரக்கூடாது, மேலும் அந்த செயலிகள் மற்றும் அந்த செயலி சம்பந்தப்பட்ட வங்கி கணக்கு விவரங்களை சம்பந்தப்பட்ட சட்ட அமலாக்க நிறுவனங்களுக்கு புகாரளிக்க வேண்டும் அல்லது சச்செட் போர்ட்டலைப் பயன்படுத்தி  ஆன்-லைனில் புகாரை பதிவு செய்யலாம்.
வங்கி மற்றும் என்.பி.எஃப்.சி சார்பாக டிஜிட்டல் கடன் வழங்கும் தளங்கள், சம்பந்தப்பட்ட வங்கி அல்லது என்.பி.எஃப்.சி பெயரை வாடிக்கையாளர்களுக்கு நேரடியாக வெளியிடுவதை ரிசர்வ் வங்கி கட்டாயமாக்கியுள்ளது. ரிசர்வ் வங்கியில் பதிவுசெய்யப்பட்ட NBFC களின் பெயர்கள் மற்றும் முகவரிக்கு இங்கே அணுகலாம் மற்றும் ரிசர்வ் வங்கியால் கட்டுப்படுத்தப்படும் நிறுவனங்களுக்கு எதிரான புகார்களை http://cmc.rbi.org.in இல் பதிவு செய்யலாம்.
(Visitor Counter : 163
மின்னணு மற்றும் தகவல் தொழில்நுட்பம்
விவசாயிகள் விருப்ப மொழியில் 'சரியான தகவலை, சரியான நேரத்திற்குப் பெற' கிசான் சாரதி டிஜிட்டல் தளம் தொடக்கம்
விவசாயிகள் தங்களுக்கு விருப்பமான மொழியில் சரியான நேரத்தில் சரியான தகவலைப் பெறுவதற்காக கிசான் சாரதி எனும் இணையதளம் தொடங்கப்பட்டுள்ளது. மத்திய வேளாண் மற்றும் விவசாயிகள் நலத்துறை அமைச்சர் திரு.நரேந்திர சிங் தோமர் மற்றும் மின்னணு மற்றும் தகவல் தொழில்நுட்பத் துறை அமைச்சர் திரு.அஷ்வின் வைஷ்ணவ் ஆகியோர் இந்திய வேளாண் ஆராய்ச்சிக் கழகத்தின்  93 ஆவது ஆண்டு தொடக்க நாளில் காணொலிக் காட்சி வாயிலாக தொடங்கி வைத்தனர்.
இந்த நிகழ்ச்சியில், மீன் வளம், கால்நடை மற்றும் பால்பொருட்கள் துறை அமைச்சர் திரு.பர்ஷோத்தம் ரூபாலா, வேளாண் மற்றும் விவசாயிகள் நலத்துறை இணையமைச்சர் திரு.கைலாஷ் சௌத்திரி, வேளாண் மற்றும் விவசாயிகள் நலத்துறை இணையமைச்சர் திருமதி. ஷோபா கரன்லாஜே  ஆகியோர் கலந்துக்கொண்டனர்.
இந்நிகழ்ச்சியில் பேசிய மத்திய தகவல் தொழில்நுட்பத் துறை அமைச்சர் திரு.வைஷ்ணவ், கிசான் சாரதி தொழில்நுட்பம் தொலைதூரங்களில் இருக்கும் விவசாயிகளையும் தொழில்நுட்பம் மூலம் இணைக்கும் முயற்சிக்கு, வேளாண் மற்றும் விவசாயிகள் நலத்துறை மற்றும் தகவல் தொழில்நுட்பத்துறை அமைச்சகங்களுக்கு வாழ்த்துக்களைத் தெரிவித்தார். விவசாயிகள் இதன்மூலம் வேளாண் அறிவியல் நிலைய ஆராய்ச்சியாளர்களிடமே நேரடியாக விவசாயம் குறித்து கலந்துரையாடி தனிப்பட்ட முறையில் ஆலோசனைகளைப் பெறலாம் என அவர் குறிப்பிட்டார்.
இந்திய வேளாண் ஆராய்ச்சிக் கழக ஆராய்ச்சியாளர்கள், விவசாயிகள் தங்கள் பயிர்களை சேமிப்புக் கிடங்குகளுக்கும் சந்தைகளுக்கும் கொண்டு செல்ல உதவும் வகையில் புதிய தொழில்நுட்பத்தை ஏற்படுத்த வேண்டும் என்றும் அவர் கேட்டுக்கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1736155
சிறப்பு சேவைகள் மற்றும் கட்டுரைகள்
ஒண்டிவீரன் நினைவு தபால்தலை வெளியீட்டு விழாவில் கலந்து கொள்ளுமாறு தமிழக ஆளுநருக்கும், புதுச்சேரி துணைநிலை ஆளுநருக்கும் மத்திய இணையமைச்சர் டாக்டர் எல். முருகன் நேரில் அழைப்பு
திருநெல்வேலி மாவட்டம் பாளையங்கோட்டையில் வரும் ஆகஸ்ட் 20-ஆம் தேதி நடைபெறவுள்ள சுதந்திரப் போராட்ட வீரர் ஒண்டிவீரன் நினைவு தபால்தலை வெளியீட்டு விழாவில் சிறப்பு விருந்தினராகக் கலந்து கொள்ளுமாறு மத்திய தகவல் மற்றும் ஒலிபரப்பு, கால்நடை பராமரிப்பு, மீன்வளம் மற்றும் பால்வளத்துறை இணையமைச்சர் டாக்டர் எல். முருகன், தமிழக ஆளுநர் திரு ஆர்.என். ரவிக்கு நேரில் அழைப்பு விடுத்தார்.
இதேபோல இந்த நிகழ்ச்சியில் கலந்து கொள்ளுமாறு தெலங்கானா ஆளுநரும், புதுச்சேரி துணைநிலை ஆளுநருமான டாக்டர் தமிழிசை சௌந்தரராஜனுக்கும் அமைச்சர் டாக்டர் எல். முருகன் நேரில் அழைப்பு விடுத்தார்.